Z A P I S N I K
10. sjednice Vijeća Gradske četvrti Podsljeme,
održane 28. ožujka 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati



NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Drago Boras, Reana Senjković- Svrčić, Luka Maloča, Pero Semren, Ana Večerin Novaković, Ivan Laco, Snježana Punjek i Damir Pavlek.

NENAZOČNI ČLANOVI VIJEĆA: Tihomir Milovac – ispričao se.

OSTALI NAZOČNI: Goran Rogić - Gradski ured za mjesnu samoupravu
                                   Anita Matković



Predsjedava: Krešimir Kompesak, predsjednik Vijeća.

Predsjednik konstatira da je prisutno 9 članova Vijeća, što znači da Vijeće može pravovaljano odlučivati, te otvara 10. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 9. sjednice. Bez rasprave, jednoglasno je usvojen zapisnik 9. sjednice.

Na prijedlog predsjednika Vijeće jednoglasno utvrđuje slijedeći:




DNEVNI RED:

	1.  Stavljanje mandata u mirovanje članice Vijeća – Mirna Varga

2. Izvješće Mandatnog povjerenstva o mirovanju mandata i aktivaciji mandata 
    zamjenskog člana Vijeća

3. Zaključak o Izvješću Mandatnog povjerenstva o stavljanju mandata u mirovanje  
    članice Vijeća Gradske četvrti Podsljeme i aktivaciji mandata člana Vijeća

4. Aktualna problematika Gradske četvrti Podsljeme

Ad 1. Stavljanje mandata u mirovanje članice Vijeća – Mirna Varga

Predsjednik Vijeća obavještava članove Vijeća kako je sa danom 24. ožujka 2022. gđa Mirna Varga stavila svoj mandat u mirovanje, u svrhu aktivacije mandata u Vijeću Mjesnog odbora Gračani. Ovjerena Izjava urudžbirana je u sjedištu Gradske četvrti Podsljeme.


Ad 2. Izvješće Mandatnog povjerenstva o mirovanju mandata i aktivaciji mandata 
zamjenskog člana Vijeća

Predsjednik Mandatnog povjerenstva, gdin Luka Maloča, evidentira da je valjana Izjava o stavljanju mandata u mirovanje te Odluka stranke o zamjeni članice Vijeća. Sukladno navedenom, Mandatno povjerenstvo podnosi:

I Z V J E Š Ć E
o mirovanju mandata članice Vijeća Gradske četvrti Podsljeme 
i aktivacija mandata u mirovanju člana Vijeća

I.
	A)  Mandatno povjerenstvo utvrđuje da je članica Vijeća Gradske četvrti Podsljeme, Mirna Varga, stavila mandat u mirovanje. 

	B) Sukladno članku 11. stavak 5. Odluke, član vijeća nastavlja s obnašanjem dužnosti člana onoga vijeća za koje predsjedniku vijeća podnese pisani zahtjev za prestanak mirovanja mandata, a mirovanje mandata prestat će osmog dana od podnošenja pisanog zahtjeva.
Predlagatelji liste odredili su za aktivaciju mandata s kandidacijske liste: 
MOŽEMO! –POLITIČKA PLATFORMA
ZAGREB JE NAŠ!
NOVA LJEVICA – NL
ZELENA ALTERNATIVA – ODRŽIVI RAZVOJ HRVATSKE – Zelena alternativa
ORaH
ZA GRAD
NEZAVISNA LISTA – NLZG
Nositelj kandidacijske liste: Luka Maloča  

ANITA MATKOVIĆ
II.

	Mandatno povjerenstvo predlaže Vijeću da prihvati ovo Izvješće i verificira mandat zamjeniku članici vijeća

ANITA MATKOVIĆ              MOŽEMO! –POLITIČKA PLATFORMA
                                               ZAGREB JE NAŠ!
                                               NOVA LJEVICA – NL
                                               ZELENA ALTERNATIVA – ODRŽIVI RAZVOJ HRVATSKE  
                                               – Zelena alternativa
                                               ORaH
                                               ZA GRAD
                                               NEZAVISNA LISTA – NLZG
                                               Nositelj kandidacijske liste: Luka Maloča  


Ad 3. Zaključak o Izvješću Mandatnog povjerenstva o stavljanju mandata u mirovanje  
članice Vijeća Gradske četvrti Podsljeme i aktivaciji mandata člana Vijeća

Na temelju Izvješća Mandatnog povjerenstva Vijeća Gradske četvrti Podsljeme, Vijeće jednoglasno donosi:

ZAKLJUČAK
o Izvješću Mandatnog povjerenstva o stavljanju mandata u mirovanje 
članice Vijeća Gradske četvrti Podsljeme i aktivaciji mandata člana Vijeća


I. Prima se na znanje Izvješće Mandatnog povjerenstva o stavljanju mandata članice Vijeća Gradske četvrti Podsljeme i aktivaciji mandata člana Vijeća.

II. Dana 24. ožujka 2022. zbog nespojive dužnosti članica Vijeća Mirna Varga stavlja mandat u mirovanje.
Dana 1. travnja 2022. Anita Matković započinje s obnašanjem dužnosti članice Vijeća.

III. Ovaj će zaključak biti objavljen u Službenom glasniku Grada Zagreba.



Ad 4. Aktualna problematika Gradske četvrti Podsljeme

Predsjednik Vijeća obavještava članove o održanim sastancima sa predstavnicima Zagrebačkih cesta, Zrinjevca, Policijske uprave Zagrebačke i Prometnog redarstva. Policiji i Prometnom redarstvu predložen je niz rješenja za prometne probleme, pogotovo vikendom.
Obavještava kako je na zadnjem sastanku sa izvođačima predstavljen rok 28. lipnja 2022. za puštanje u promet rotora Šestine.

Ističe kako je u subotu došlo do vandalskog ispada u Šestinama. Policija je upoznata i provodi istražne radnje.
Također, sinoć je došlo do razbojništva u centru Markuševca (eksplozivom opljačkan bankomat).

Pero Semren ističe kako je okretište Mihaljevac dio tih problema te će se gužve i problemi sa parkiranjem stvarati dok se ne rekonstruira okretište.
Predsjednik Vijeća ističe kako je na zadnjem sastanku tražio da se u navedeni projekt dodaju i dodatna parkirališna mjesta. Također zatražen je očevid za uspostavu dodatne trake za skretanje na parkiralište trgovačkog centra Maridijan, kako se tu ne bi stvarale dodatne gužve.

Vezano uz vandalizam, ističe kako je Vijeće u proteklim mandatima financiralo nabavu videonadzora na našim mjesnim grobljima, ali isti već neko vrijeme nije u funkciji. Poslat će dopis Gradskim grobljima na navedenu temu.

Luka Maloča postavlja pitanje da li je održan sastanak sa predstavnicima ViO-a?
Predsjednik Vijeća odgovara kako je i sa njihovim predstavnicima održan sastanak.

Drago Boras smatra kako bi Grad trebao stimulirati izgradnju privatnih parkirališnih mjesta. Ako podzemne garaže ne bi ulazile u koeficijent izgrađenosti te kad bi se za taj dio odustalo od komunalne naknade, smatra kako bi isto stimuliralo građane za dodatna parkirališna mjesta na privatnim česticama.
Također smatra kako je potrebno kod OŠ Šestine napraviti dodatnih 20ak parkirališnih mjesta i na taj način riješiti problem na toj mikrolokaciji.

Damir Pavlek obavještava kako je bio na sjednici Savjeta za zdravlje, a zapisnik sa iste poslao je na mail svim članovima Vijeća.

Luka Maloča moli da se ispita mogućnost stavljanja znaka zabrane parkiranja na kraju ulice Lonjščina (ulaz u Park prirode Medvednica) te na parceli kod Vile Rebar. Također da se na križanju Gračanske i Kvintičke napravi zelena površina, kako se automobili ne bi parkirali na istu.

Anita Matković postavlja pitanje oko projekta sanacije odrona u ulici Črna voda te pitanje o radovima na rekonstrukciji rotora u centru Markuševca?
Predsjednik Vijeća odgovara kako su za obje stavke osigurana sredstva u ovogodišnjem proračunu Grada te se na ljeto očekuje moguć početak radova.


Sjednica je završena u 8:30 sati.






Zapisnik vodio:

Goran Rogić




KLASA: 024-08/22-002/121
URBROJ: 251-13-11-2-22-4
Zagreb, 28. ožujka 2022.

